Robert fra Sejs er Superligaens bedste - og dansk mester - silkeborgnyt.dk
05. maj 2019 - 18:21 Skriv kommentar 
Robert fra Sejs er Superligaens bedste – og dansk mester
Robert Skov fik klart flest stemmer, da superligaspillerne skulle udpege sæsonens bedste spiller. Kort efter offentliggørelsen blev han dansk mester
FODBOLD Sejs-drengen Robert Skov med en fortid i Silkeborg IF har en fantastisk søndag.
Først blev han kåret til årets profil i Superligaen, og kort efter vandt kantspilleren det danske mesterskab med FC København.
Det skete med sejren på 3-2 over rivalerne fra Brøndby IF, hvor Robert Skov udlignede til 1-1 og lagde op til 2-1-målet.
Det var Skovs kolleger i landets bedste fodboldrække, som med stort flertal udpegede den 22-årige kantspiller som sæsonens bedste.